Chom a ra kalz roudoù eus roll a-bouez an anv-badez gwechall. Po devez choant ar Rused da vezañ seven ha doujus-kenañ ez eont dan dud dre o anv-badez heuliet gant anv an tad, hep ober gant an anv tiegezh (Aleksandr Isaïevitch evit Aleksandr Soljenitsyne). Pa vez savet roll o skolidi gant ar vistri-skol arab e renkont anezhe dre o anvioù-badez lakaet en urzh al lizherenneg. Soñjal a ra dezhe neo ket ken pouezus an anv-tiegezh. Daoust ma oa o vevañ en XVIIvet kantved, neo anavezet al liver Rembrandt van Rijn nemet gant un anv den hep netra war-lerch. Er memes doare e vez anavezet ar bibien, ar rieien, hag an eskibien dre un anv-badez hag un niver urzh pe (hag) ul lesanv.